הוועדה המיוחדת למאבק בנגע הסמים, כנסת 16, פרוטוקול מספר 81, 2004-07-19 10:00

איוב קרא: שלום לכולם, אני רוצה להתייעץ אתכם בקול רם, מאחר והנושא מאוד חשוב.

איוב קרא: לדעתי, הוועדה שאני עומד בראשה עושה עבודת קודש, ובלי שום קשר לזה שאני נמצא בראשה או לא אהיה בראשה, התכוונו לקיים היום דיון חשוב מאוד, בסוגייה שאנחנו נלחמים בה יום-יום, שעה שעה.

איוב קרא: ביקשנו פעמיים מיושב ראש הכנסת להופיע בוועדה כדי לשאת את דברו, וגם כדי שאתם תשמיעו את דבריכם.

איוב קרא: משום מה היא לא מצא לנכון להגיע לוועדה הזאת.

איוב קרא: גם השדולה למלחמה בסמים, וכל חברי הכנסת לא הגיעו לוועדה, ובראשם יושב ראש הכנסת.

איוב קרא: לדעתי, זה נושא מאוד כאוב, גם בראייה שאנשים לא משתפים פעולה במלחמה הזאת, וכנראה שהעניין לא בסדר היום שלהם, מפני שיש להם עניינים יותר חשובים, למרות שלדעתי אין נושא יותר חשוב מזה.

איוב קרא: אני רוצה להתייעץ אתכם בקול רם, האם להמשיך את הדיון בנושא, או שאני אסגור את הישיבה כמחאה על הזלזול הפראי של יושב ראש הכנסת.

איוב קרא: וחברי הכנסת בעניין הזה.

איוב קרא: זה תלוי בכם.

איוב קרא: אני פשוט חושב שזה בלתי נסבל שלחבר ועדה נושאים אחרים יהיו בסדר היום שלו, ונושא כל כך כאוב לא יהיה בראש שלו.

איוב קרא: על אחת כמה וכמה כאשר מדובר ביושב ראש שהוא כביכול מתכוון להעביר כל הזמן מסר שלילי בהקשר לסגירת הוועדה ואי סגירת הוועדה.

איוב קרא: כל העניינים מהסוג הזה לא מוסיפים לנו כוח להילחם בתופעה הזאת.

איוב קרא: אנחנו צריכים לצאת בקריאה מפה, גם לסגור את הישיבה, וגם להעביר מסר ברור על הזלזול הכרוני בוועדה או במלחמה הזאת בקרב המנהיגות של המדינה, זוהי דעתי.

איוב קרא: אנחנו רואים גם את היחס בתקציבים שמעבירים לסוגייה הזאת, וגם לאמצעים שמועברים למוסדות, לרשויות, וכו'.

איוב קרא: זה צריך להדיר שינה מעיני האנשים, אבל הם בעצם מצפצפים, לא שמים על העניין.

איוב קרא: לדעתי אולי המהלך הזה יהיה טוב יותר, מאשר לקיים דיון.

איוב קרא: לא נקיים דיון בלי יושב ראש הכנסת, כי זה לא יהיה יעיל ותכליתי, ובסופו של דבר אנחנו יכולים לעמוד לו למחסום בטוח בעניין הזה, כי זה יותר יחסי ציבור שלו מאשר עניין אקטיבי, אמיתי, שבסופו של דבר יגרום לסגירת הוועדה.

איוב קרא: יותר נכון לומר שהנושא הוא הצהרתי מאשר אמיתי.

איוב קרא: זה פוגע גם באנשים שנלחמים בתופעות הסמים השונים כולל בעישון הסיגריות, שמשליך על בעיות בריאותיות.

חיים מסינג: מנכ"ל הרשות למלחמה בסמים.

חיים מסינג: אני חושב שצריך לצאת מסר חריף ביותר לתקשורת, כיוון שאני לא רואה שום דרך אחרת.

חיים מסינג: פנייה לחבר הכנסת, תסלח לי, אני אומר לך כידיד, כחבר כנסת, זו פנייה לרש, זו פנייה חסרת ערך.

חיים מסינג: אני יכול לומר כמנכ"ל הרשות שבא במגע יום-יומי עם רוב האנשים, אולי עם האחרים שאני לא מכיר, שעושים עבודה מתסכלת, עבודה שהפירות שלה הם פירות ארוכי טווח, עבודה שאם אתה לא מאמין בדרך, ואתה לא מקבל תמיכה, אבל כבר לא מדבר על תמיכה כספית, לפחות תמיכה מוסרית, חבל על הזמן.

חיים מסינג: עצם הרעיון לסגור את הוועדה הזאת, ועצם אי הימצאותם של חברי כנסת בוועדה הזאת, נותנת לי תחושה כמנכ"ל הרשות, שאין לנו - לא לרשות, ולא לעמיתים אחרים ששותפים למאבק הזה, כל תוחלת לשרוד וכל תקווה או חשק לעשות עבודה.

חיים מסינג: מכיוון שצריך להבין, שמכל העולם במקומות שהצליחו למגר את נגע הסמים, למגר זה עניין חלקי, הכל התחיל מהנושא של אווירה ציבורית.

חיים מסינג: אווירה ציבורית מתחילה מלמעלה עד למטה.

חיים מסינג: כיצד ייתכן שלפני ארבעה חודשים, ראש הממשלה בצעד קיצוני חסר תקדים, פתח ישיבת ממשלה ואחרי רבע שעה התייחס לסוגייה של המאבק בנגע הסמים, שמהווה איום חברתי ובטחוני על חוסנה של החברה בישראל.

חיים מסינג: ולאחר חודשיים, בא יושב ראש הכנסת עם הצעה, אני לא נכנס אליה, אני לא מכיר את השיקולים שלו.

חיים מסינג: את האמת, הם גם לא כל כך מעניינים אותי, כי זה לא התפקיד שלי.

חיים מסינג: בא ורוצה לסגור את הוועדה.

חיים מסינג: איזה מסר זה משדר לחברה בישראל, איזה מסר זה משדר לבני הנוער בישראל?

חיים מסינג: זה אומר להם: חברים, זה לא חשוב.

חיים מסינג: הרי האנשים לא מבינים בדיוק את המשמעות שכן באים לוועדה, לא באים לוועדה, המסר הוא מסר כפול.

חיים מסינג: מצד אחד, ראש הממשלה אומר שזה מהווה איום אסטרטגי, ומצד שני, יושב ראש הכנסת אומר הוועדה הזאת היא לא חשובה.

חיים מסינג: היא תיסגר.

חיים מסינג: אני חושב שהמסר הכפול הזה פוגע בצורה קיצונית ביותר בעבודה שלנו, ואני אומר את זה בשם כל האנשים שלי, ואני מקווה שאני מדבר כאן בשום רוב העמיתים שלי שעושים את העבודה המתסכלת הזאת.

חיים מסינג: זו עבודה קשה מאוד, ולא מספיק שאנחנו צריכים להתמודד מול כל אלה שקוראים לליגליזציה, מול כל התופעות שכל יום צצות בסוגייה הזאת של הסמים, עכשיו אנחנו צריכים להיאבק גם בחוסר תמיכה שיש לנו.

חיים מסינג: ואם הדברים נראים כך, יכול להיות שאין טעם בכלל למערכות שנלחמים בסיפור הזה.

חיים מסינג: הסוגייה הזאת היא לא פרטית של אף אחד מהיושבים כאן, גם לא של יושב ראש הוועדה.

חיים מסינג: לא ייתכן שאנחנו נמשיך ונטחן מים בלי תמיכה מאסיבית של ראש הממשלה, של יושב ראש הכנסת, ושל כל חברי הוועדה.

חיים מסינג: זו דעתי.

חיים מסינג: לכן ההצעה שלך בעיניי היא מקובלת, אין מה לקיים את הישיבה הזאת, וגם צריך לצאת עם זה החוצה.

חיים מסינג: צריכים לדעת שמדברים פה בקולות כפולים.

חיים מסינג: כך אי אפשר לעשות את העבודה.

ירון שטרית: השאלה אם מה שחיים אמר לא מקדם את הוועדה?

ירון שטרית: הוא אמר דברים נכונים, ואני מסכים עם כל מה שהוא אומר.

חיים מסינג: יש שתי אפשרויות.

חיים מסינג: אפשרות אחת זה להציג.

חיים מסינג: בוא נחשוב טקטית מה מקדם ומה לא מקדם.

חיים מסינג: זה טוב לאנשים שלא יושבים בכיסאות שאתה ואני יושבים.

חיים מסינג: אנחנו כאנשים שצריכים לעשות את העבודה, ולתת את השירות, צריכים לשים את הדברים על השולחן.

איוב קרא: אני מבקש שתחזור לפתיח, זה חשוב לצורך העניין.

חיים מסינג: מה שאני רוצה לומר הוא, שלפני ארבעה חודשים ראש הממשלה פתח את ישיבת הממשלה בהכרזה חסרת תקדים, שנגע הסמים מהווה איום אסטרטגי על חוסנה של החברה בישראל.

חיים מסינג: לאחר שלושה-ארבעה חודשים, אנחנו מתבשרים, במרכאות, שישנה כוונה שיושב ראש הכנסת יסגור את הוועדה למאבק בסמים.

חיים מסינג: אני לא נכנס לשיקולים של יושב ראש הכנסת, הם לא מענייני.

חיים מסינג: אני יכול לומר לכם רק כמנכ"ל הרשות, שעובד פה עם כל האנשים סביב השולחן הזה באופן צמוד, בעבודה מתסכלת, עבודה שאת הפירות שלה לא רואים מהיום למחר.

חיים מסינג: זו עבודה שאולי חלקנו בכלל לא יזכה לראות את הפירות האלה בסיבות כאלה או אחרות, שללא תמיכה ציבורית, ללא תמיכת ראש הממשלה, ותמיכה של חברי הכנסת, ובמיוחד של הוועדה הזאת, וללא התופעה של העברת מסרים כפולים לציבור, יש פה מסר כפול לציבור.

חיים מסינג: מצד אחד ראש הממשלה אומר שזה איום אסטרטגי, מצד שני מבטלים את הוועדה בכנסת.

חיים מסינג: אם זה לא מסר כפול, מהו מסר כפול?

חיים מסינג: כך אי אפשר לנהל מאבק בנגע הסמים.

חיים מסינג: יש לנו את הנסיון המצטבר בארץ ובעולם, שללא שינוי אווירה ציבורית, אתה לא יכול לצעוד קדימה.

חיים מסינג: זה גורם בדיוק לתופעה ההפוכה.

חיים מסינג: זה תורם בדיוק לאלה שאומרים: חבר'ה תפסיקו להתעסק עם הסיפור הזה.

חיים מסינג: רוצים סמים, תנו להם סמים.

חיים מסינג: זה נותן את הנשק לאותם חברים שרוצים להתמודד – הולנד.

חיים מסינג: ומי שרוצה להתמודד הולנד פה, שיבטל את הוועדה למאבק בנגע הסמים.

חיים מסינג: לדעתי צריך להפסיק את הישיבה עכשיו.

פיני קבלו: אתה משרת את אותם האינטרסים של אותם גורמים שכן רצו לסגור.

פיני קבלו: אני חושב שאנחנו כחברי ועדה, וגם כאנשי ציבור, מודעים למלאכה הטובה שיושב ראש הוועדה עושה.

פיני קבלו: אנחנו לא צריכים לשרת את האינטרס הזה, כי זאת ועדה שלצערי לא כל כך אוהבים.

פיני קבלו: אין לה לובי, אין בה הרבה חברי מרכז של אותם אנשים שנמצאים בנושא הסמים.

פיני קבלו: לכן לאנשים אין עניין להיות כאן.

פיני קבלו: אני חושב שאנחנו צריכים להתמיד, וצריך למצוא כל דרך על מנת להמשיך אותה.

פיני קבלו: אני מכיר את זה, אני מכיר את ההתמודדות.

פיני קבלו: אני יודע איזו תמותה גדולה של נרקומנים יש בשנה.

פיני קבלו: אני יודע כמה כסף מדינת ישראל מוציאה על כל נרקומן, על כל אישפוז, הון עתק.

פיני קבלו: הוועדה באה לזעוק, להקים זעקה של אותם אנשים שנמצאים בתוך זה ואין מי שישמיע את קולם.

פיני קבלו: ואם אנחנו האחרונים נתייאש מזה, אני חושב שפשוט צריך לומר לאותם האנשים, תלכו ותחנקו עם הסמים.

פיני קבלו: או שיקרה לכם מה שיקרה, ולמדינת ישראל לא איכפת מכם.

פיני קבלו: לכן אסור לנו ליצור את הרושם הזה.

פיני קבלו: אפשר לעשות אקט של מחאה על מנת לזעזע את אותם חברי ועדה שלא מגיעים.

פיני קבלו: אתה היושב ראש.

פיני קבלו: אבל לבוא ולהגיד שאנחנו סוגרים את הוועדה, זה בעצם לשרת את אותם אינטרסים.

חיים מסינג: מי אמר שסוגרים את הוועדה?

חיים מסינג: אמרתי סוגרים את הישיבה ולא את הוועדה.

גולן שמאי: אני בעד לסגור את הישיבה ולהודיע ליושב ראש הכנסת שעד אשר הוא לא יגיע לישיבה, לא נקיים את הישיבה.

עמוס האוזנר: זה בדיוק מה שהוא רוצה.

עמוס האוזנר: מה עשית?

שמאי גולן: הוא יבוא, לא תהיה לו ברירה.

שמאי גולן: פשוט זה כנקמנות במישהו אחר.

שמאי גולן: כל מיני סיפורים.

שמאי גולן: הוא יבוא על ארבע לכאן.

חיים מסינג: אני חושב שצריך להשתמש במסר שהעביר ראש הממשלה בישיבת הממשלה.

חיים מסינג: איך זה מסתדר עם ביטול הוועדה.

חיים מסינג: שמישהו יבוא ויגיד לי, איך יש קשר לוגי בין הצהרת ראש הממשלה, בין הסיכוי שממשלת ישראל הציעה, לבין הצהרת או כוונת יושב ראש הכנסת לסגור את הוועדה.

עמוס האוזנר: כל סגירה של ועדה, זה צמצום כוחה של הכנסת, הכנסת בכללה.

עמוס האוזנר: לא רק הוועדה וחברי הכנסת, צמצום כוחה של הכנסת - של הרשות המחוקקת, כנגד הרשות המבצעת, בפרט בנושאים מהסוג שהוועדה הזאת עוסקת בהם.

עמוס האוזנר: איזה הגיון יש בזה שאנחנו נפחית את כוחה של הכנסת כלפי הממשלה.

עמוס האוזנר: למה?

עמוס האוזנר: מה אנחנו משיגים בזה?

עמוס האוזנר: אנחנו רוצים להגביר את כוחה של הכנסת.

עמוס האוזנר: יושב ראש הכנסת בוודאי שהוא מעוניין בהגברת כוחה של הכנסת, לא בהחלשתה.

עמוס האוזנר: למה אנחנו צריכים לוותר על הצוות המקצועי של הכנסת הזאת?

עמוס האוזנר: אדוני היושב ראש, אנחנו רואים סקירות מקצועיות שאני לא ראיתי בוועדות אחרות מהוועדה הזאת.

עמוס האוזנר: הגברת פנחסוב, ראיתי פה עבודות יוצאות מן הכלל.

עמוס האוזנר: יסודיות.

עמוס האוזנר: רציניות.

עמוס האוזנר: מנתחות את הנושא מכל ההיבטים האפשריים.

עמוס האוזנר: אדוני היושב ראש, הוועדה הזאת נמצאת באמצע של רצף חקיקתי, בתחום שאני מטפל בו של מניעת עישון.

עמוס האוזנר: עוסקים פה בתחום עקרוני של האם להכריז על סיגריות בתור סם ממכר, כן או לא.

עמוס האוזנר: נושא מאוד עקרוני.

עמוס האוזנר: אז מה, נפסיק את הנושא הזה באמצע?

עמוס האוזנר: אנחנו לא נדון בזה יותר, למה?

עמוס האוזנר: מישהו אחר פתאום יתחיל.

עמוס האוזנר: כל המידע שאספנו, הכל יילך לאיבוד.

עמוס האוזנר: אדוני היושב ראש, אני מבקש רק להסתכל ברשימת המוזמנים שמופיעים כאן היום.

עמוס האוזנר: רק הדבר הזה ילמד אותנו על מהותה של הוועדה.

עמוס האוזנר: מי מוזמן לדיון הזה?

עמוס האוזנר: אנחנו רואים פה את משרדי הממשלה שמופקדים על טובת הציבור.

עמוס האוזנר: משרד הרווחה, משרד הבריאות, הרשות למלחמה בסמים, השדולה למלחמה בסמים.

עמוס האוזנר: מרכז השלטון המקומי.

עמוס האוזנר: המועצה לשלום הילד.

עמוס האוזנר: מרכזי עמותה למאבק בטבק.

עמוס האוזנר: מועצת התלמידים והנוער הארצי.

עמוס האוזנר: זהו הציבור.

עמוס האוזנר: הוועדה הזאת היא כן פניות לציבור.

עמוס האוזנר: אתה לא תמצא פה, אדוני יושב ראש, את האינטרסנטים.

עמוס האוזנר: אתה לא תמצא פה את הגופים המסחריים.

עמוס האוזנר: הוועדה הזאת היא הפה של הציבור.

עמוס האוזנר: היא כוחו של הציבור.

עמוס האוזנר: ודווקא אותה אנחנו רוצים פה לבטל?

עמוס האוזנר: הוועדה הזאת התמחתה בנושא מסויים, והוא נושא ההתמכרויות.

עמוס האוזנר: לוועדות אחרות אין את הידע שצברה הוועדה הזאת.

עמוס האוזנר: למיטב זכרוני, הוועדה פעילה מאז שנת 1992.

עמוס האוזנר: זאת אומרת, אנחנו מדברים פה על 12 שנה של נסיון שנצבר בוועדה הזא.

עמוס האוזנר: אנחנו הולכים את כל זה לבטל עכשיו במחי יד.

עמוס האוזנר: אני רוצה לסיים בזה שאני בפורום למניעת עישון, זימנתי דיון מיוחד, מאחר ששמעתי על האיום בסגירת הוועדה, ואני חושב שתצא משם גם הקריאה ליושב ראש הכנסת להשאיר את הוועדה הזאת.

עמוס האוזנר: תודה רבה.

איוב קרא: בבקשה, משרד החינוך.

גליה שחם: אני רוצה להצטרף גם אליך, וגם למנכ"ל הרשות למלחמה בסמים.

גליה שחם: אני חושבת שכל מי שנמצא פה, הוא נמצא פה כי הוא חושב שהוועדה הזאת מאוד חשובה.

גליה שחם: אני יודעת מעצמי ומאחרים, שעזבו דברים אחרים ונזעקו הנה בגלל הנושא שעל הפרק.

גליה שחם: הנושא של המסר הכפול, הנושא של האווירה הציבורית הוא דבר ראשון במעלה.

גליה שחם: ואם באמת לא נמצאים פה האנשים שהם המחוקקים, והם קובעי המדיניות, אני חושבת שצריך לעמוד על כך שהאנשים יגיעו הנה לדיון וישמעו את הדברים מבחינה חינוכית מה המשמעות של זה.

גליה שחם: אנחנו רואים את הפגיעה של המסר הכפול הזה, במה שילדים או בני נוער מפרשים לגבי מותר או אסור בנושא סמים.

גליה שחם: אני מצטרפת לעמוס האוזנר לחשיבות של החוקים, שבאמת יוצאים מהוועדה הזאת, ולתוקף המקצועי של הנושאים שעולים כאן.

גליה שחם: אני חושבת שיהיה רע מאוד אם באמת ניתן למהלכים האלה להתקיים.

אלכס סורוקין: אני הדוברת של מועצת התלמידים והנוער הארצי.

אלכס סורוקין: קודם כל שמעתי שהזכירו כאן הרבה בני נוער וילדים.

אלכס סורוקין: אנחנו פה כדי לייצג את הנוער.

אלכס סורוקין: קודם כל אני חושבת שמה שעושה הוועדה היא עבודת קודש, אנחנו מאוד מעריכים את העניין, ומרגישים שותפים לחלק מהעשייה.

אלכס סורוקין: בנוסף לזה, אני רוצה לומר שאני באה מלוד.

אלכס סורוקין: אי אפשר וגם אסור לסגור את הוועדה הזאת.

אלכס סורוקין: לפי דעתי, זה חיוני שהיא תישאר.

אלכס סורוקין: לא רק מבחינת חקיקה ודינים, אלא זה מסר חשוב לציבור.

אלכס סורוקין: אם סוגרים ועדה כזאת, מנכ"ל העמותה אמר כבר, זה בעצם שולח מסר שהעניין לא חשוב.

אלכס סורוקין: אני באה מעיר שידועה כעיר בסמים שבני נוער צורכים שם.

אלכס סורוקין: אני אומרת לכם שהכי חשוב, זה המסר שאנחנו מעבירים לאותם בני נוער.

אלכס סורוקין: בעצם הסגירה של הוועדה הזאת, אני חושבת שאנחנו עושים עוול לכל אותם האנשים שאני מכירה מהיכרות אישית, ומהיכרות ששמעתי עליהם, שהם לא חשובים לנו, שאנחנו לא מייצגים אותם פה, ובעצם זנחנו אותם.

אלכס סורוקין: בקשר להשבתת הישיבה הזאת אני לא כל כך מבינה את העניין.

אלכס סורוקין: אני חושבת שבאמת אסור לסגור את הוועדה הזאת, לא רק בגלל אותם נערים שמכורים לסמים, גם בגלל הרבה נוער שלא מודע ולא יודע, וצריך להשריש את כל הנושא הזה של המאבק בנגע הסמים לכל בני הנוער בארץ.

אלכס סורוקין: בשביל זה אתם פה.

אלכס סורוקין: ואני לא חושבת שזה יהיה נכון לסגור את הוועדה.

חנה גור: אני מעמותת "עוצמה".

חנה גור: אני רוצה להדגיש בקצרה, שהסבל של המשפחות בל יתואר.

חנה גור: אין צורך להוסיף מלים.

חנה גור: התמותה גדולה, והמחלות, ואחים בריאים שעוזבים את הבית בגלל המצוקה.

חנה גור: אני מסבירה שהוועדה הזו, זה ממש להכריז מלחמה על הסבל, לא לתמוך במשפחות ולהכריז מלחמה עליהם.

ירון שטרית: גם משטרת ישראל כמובן מתנגדת נחרצות לעניין הזה של סגירת הוועדה, מהטעם החשוב ביותר, שהוועדה הזאת מקדמת הרבה פרוייקטים של הטיפול בנגע הסמים.

ירון שטרית: בין היתר בנושא של תקציבים, בנושא של ראיונות, וכו'.

ירון שטרית: רק לסבר קצת את האוזן, אם נדבר על ששת החודשים האחרונים ינואר עד יוני, נוכל לראות עלייה של 15.

ירון שטרית: 7% בנושא של שימוש בסמים אצל בני נוער.

גולן שמאי: השימוש - פתיחת תיקים, אל תערב.

ירון שטרית: אנחנו מדברים על פתיחת תיקים, כמובן של שימוש של סמים.

גולן שמאי: זה לא אומר שיש עלייה בשימוש.

חיים מסינג: אבל זה לא אומר שהיה שימוש.

ירון שטרית: אנחנו משטרת ישראל נותנים את הנתונים לגבי פתיחת התיקים.

ירון שטרית: כל תיק שנפתח על שימוש בסמים זה אומר שהשתמש אותו אדם בסמים.

ירון שטרית: זה מה שזה אומר.

גולן שמאי: חשוב וכדאי להדגיש.

ירון שטרית: רק כדי לסבר את האוזן, אם אנחנו מדברים על 2,809 תיקים במהלך ששת החודשים האחרונים שנפתחו לבני נוער בנושא של שימוש בסמים, סחר והחזקה, לעומת 2,557 תיקים בשנה שעברה.

ירון שטרית: עלייה של 9.9% בנושא של פתיחת תיקים ושימוש בסמים.

גולן שמאי: מה אתה למד מזה?

ירון שטרית: אנחנו למדים מזה, שרק בנושא של שימוש בסמים מזה כמעט עשור, יש רק עלייה.

גולן שמאי: שום דבר אתה לא לומד מזה.

גולן שמאי: זה אומר שיש יותר שוטרים שמתעסקים בזה, יותר נוער חשיפה, יותר דגש למפכ"ל, זה לא אומר שמשתמשים.

גולן שמאי: שלא תטעה.

גולן שמאי: לנו זו נקודה חשובה.

גולן שמאי: יש הטעייה בציבור, בכל פעם שהמשטרה יוצאת במספרי תיקים, במספרי תפיסות, נוצר רושם כאילו יש עלייה של 10% ו-20% בשימוש בסמים, ולא היא.

ירון שטרית: יש עלייה של פתיחה בתיקים.

ירון שטרית: ואם יש עלייה בפתיחה של תיקים, ואם יש עלייה, כל תיק נפתח כתוצאה מעבירה.

גולן שמאי: זה אומר שיש יותר קצינים במשטרה ונוער חשיפה.

גולן שמאי: האמן לי.

גולן שמאי: תשאל את המפכ"ל, תראה מה הוא יגיד לך.

ירון שטרית: צר לי מאוד שאתה לא יודע, שכל תיק שנפתח הוא נפתח כתוצאה מעבירה.

ירון שטרית: הוא לא נפתח בגלל סיבה שאין בה עבירה.

איוב קרא: זה לא הויכוח.

גיא כהן: מארגון ההורים.

גיא כהן: לנו בתור ארגון ההורים, קודם כל בירכנו על ההשתתפות בוועדה הזאת כחברים.

גיא כהן: זה מאפשר לנו גישה להרבה יותר אנשים, להכיר את הגופים שבדיוק פועלים או מתעסקים בכל הנושאים האלה.

גיא כהן: קיבלנו הרבה מאוד חומרים, קיבלנו הרבה מאוד רעיונות.

גיא כהן: אנחנו הולכים להקים גם אצלנו מרכז.

גיא כהן: לסגור את הוועדה, פשוט מאוד תהיה בכייה לדורות.

גיא כהן: זה לא נשמע רציני לעשות דבר כזה.

גיא כהן: מה שקורה עם בני הנוער, זה שיש הרבה מאוד גישה לסמים.

גיא כהן: בכל מקום הכי קטן, עוד מעט ימכרו גם במכולות כל מיני עסקי עישון.

גיא כהן: זה משהו שנבכה עליו לדורות, ואסור לעשות את זה.

גלית גבע: אני מפקחת מחוז ירושלים במשרד הרווחה, לטיפול בהתמכרויות.

גלית גבע: היה ויכוח אם יש עלייה או אין עלייה בשימוש בהתמכרויות.

גלית גבע: אני חושבת שמה שכולנו כאן יודעים, ומה שכאן יושב על השולחן, שזו בעיה, וזו בעיה חברתית קשה ואנחנו צריכים לתת את המענים.

גלית גבע: אני כנציגה של משרד הרווחה, המטרות שלנו הן כמה שיותר לפתח תכניות טיפול, להרחיב את היריעה ולתת לזה מענה.

גלית גבע: עצם סגירת הוועדה כאן, מה שזה יעשה, זה יחסום אותנו ויקשה עלינו בעבודה בשטח.

גלית גבע: אני חושבת שזו זרוע שלנו שתוכל רק לקדם ולפתח את התכניות ולהביא גם לטיפול בהתמכרויות, גם למניעה של התופעה על חלקיה השונים.

פיני קבלו: אני מייצג את הרשות לשיקום האסיר.

פיני קבלו: התפקיד של הוועדה בעצם הוא הקול של הציבור.

פיני קבלו: המפגש שלנו ביחד של כל הגורמים, מהווה מסגרת של חשיבה איך לפתח תכניות ולתת מענים שבאמת יתפתחו.

פיני קבלו: אבל שתהיה נסיגה, וכבר הבנתי שקיצצו את התקציב של הרשות למלחמה בסמים, שאין לי ספק שכל המענים שהיו עד היום מאוד עזרו, אני מדבר בשם הרשות לשיקום האסיר, שאחוז לא קטן ממנה גם נפגע בסמים.

פיני קבלו: חבל שהמענים האלה לא יהיו מספיק.

פיני קבלו: דבר נוסף, המסר שניתן כאן, כמו שנאמר כאן קודם, לציבור וגם לאלה שרוצים לעבור תהליך של שימוש, שבעצם את החברה זה לא מעניין, וזה מסוכן מאוד.

פיני קבלו: זאת אומרת, אם הכוונה היא לסגור והמסר התקבל, אז באמת החברה לא עוזרת לנו, אין סיכוי, אין סיכוי לצאת מהסמים, כל מיני דברים שאנחנו צריכים להעביר כמה שיותר מסר שהחברה תומכת.

פיני קבלו: וכאשר הבן אדם רוצה לצאת מהכיוון של הסמים, אנחנו משתדלים לתת לו את המענה הטיפולי ולעזור לו, כמו שראש הממשלה הצהיר לפני מספר חודשים.

פיני קבלו: אני כן מצטרף ליוזמה שלך היושב ראש, לסגור את הישיבה כמחאה.

פיני קבלו: זה לא אומר לסגור את הוועדה הזאת, אלא פשוט להפעיל לחץ כדי שתהיה ישיבה, אולי דרך המשבר לקדם את הוועדה הזאת.

פיני קבלו: זאת אומרת, להביא למשבר כדי להביא לשינוי באמצעות לחץ ציבורי, באמצעות התקשורת.

נתי בר-נתן: מפקד מצ"ח מרכז.

נתי בר-נתן: בצה"ל רואים בדאגה את הכוונה או את ההצהרה לסגור את הוועדה.

נתי בר-נתן: מעבר לכל הדברים שנאמרו פה, משפט אחד מתוך הדברים של מנכ"ל הרשות, והוא סוגיית הערכים.

נתי בר-נתן: אני לא חושב שבדיון הזה אנחנו יכולים לוותר על העניין של הערכים שמוקרנים מלמעלה, ובצבא אנחנו רואים את זה מהרמטכ"ל ומטה.

נתי בר-נתן: הרמטכ"ל אישית עוסק בזה.

נתי בר-נתן: יש ועדה לתיאום, וכמובן למאבק בנגע הסמים בתוך צה"ל.

נתי בר-נתן: ראינו בישיבה לפני כשבועיים-שלושה אצלך אדוני, את חוסר התיאום הבין-משרדי בסוגייה של סיגריות.

נתי בר-נתן: אין לי ספק שיבואו וינתחו לאורך השנים את ההחלטות שיצאו מהוועדה, ואפילו את המפגשים הבין-אישיים פה.

נתי בר-נתן: השבוע ישבתי עם גליה על תכנית הרצאות בבתי ספר.

נתי בר-נתן: אלו דברים שנולדים פה בוועדה.

נתי בר-נתן: ואם מישהו יקח לך את ההחלטות שיצאו מפה, אני לא חושב שיש למדינה את הלוקסוס לשים איזושהי קבוצת בקרה.

נתי בר-נתן: בוא נסת

נתי בר-נתן: כל בעוד עשר שנים איך תיראה המדינה בלי הפורום הזה, לאנשים שעוסקים בזה, או לחילופין אף אחד גם לא מסוגל לנתח מה היה קורה אם נניח בעשר, עשרים שנה האחרונות, מישהו מסוגל בכלל לעלות על דעתו איך היינו נראים אם לא היתה הרשות למלחמה בסמים, משטרה, מצ"ח וכל הגופים, מכס וכל האנשים האחרים שעוסקים בזה.

נתי בר-נתן: הרבה מתוך אמונה, וחוץ מזה גם עשייה בפועל.

נתי בר-נתן: כך שלגבי השאלה שלך האם לסגור או לא לסגור, כאיש צבא אני אמנע מתשובות פוליטיות.

לטוטה בלנקה: משרד הבריאות רואה את הדיונים בוועדה בחיוב רב.

לטוטה בלנקה: אני מצטרפת לקודמיי, אנחנו נתמוך בכל החלטה שתתקבל פה.

יצחק קדמן: המועצה לשלום הילד.

יצחק קדמן: קודם כל אתה יכול לרשום לעצמך הישג בלתי רגיל, מזה הרבה ישיבות של ועדות כנסת, זו הפעם הראשונה שיש קונסנסוס מקיר לקיר עם כל הנציגים של כל המשרדים, כל הארגונים.

יצחק קדמן: אני עוד לא ראיתי דבר כזה.

יצחק קדמן: רק בשביל זה היה כדאי לכנס פה את הישיבה.

יצחק קדמן: אם הייתי יושב ראש הכנסת, הייתי מציע כתחליף אולי לסגור את המליאה.

יצחק קדמן: אם תסתכלו מה הציבור חושב על הכנסת, אני אומר את זה בדאגה רבה מאוד, כי אני חושב שהכנסת היא הרבה יותר טובה ממה שהציבור חושב עליה.

יצחק קדמן: הוא שואב את עיקר הידע שלו מדי פעם כאשר הוא רואה בטלוויזיה מריבות שמתקיימות באולם המליאה.

יצחק קדמן: העבודה האמיתית של הכנסת נעשית בוועדות.

יצחק קדמן: העבודה הכי חשובה, העבודה הכי רצינית נעשית בוועדות הכנסת.

יצחק קדמן: אינני רואה שום סיבה שמישהו יציע לסגור את הוועדה הזאת.

יצחק קדמן: הסיבה היחידה שהוצגה היתה מסיבה תקציבית.

יצחק קדמן: אם הייתם יודעים על איזה סכום חיסכון מדובר, מדובר בדברים שוליים לחלוטין.

יצחק קדמן: מספיק שאולי לא יבנו פה עוד מקום חנייה אחד נוסף כדי לממן את הוועדה הזאת למשך שנה.

יצחק קדמן: זה לא מנחם אף אחד, אבל לצערי הרב איום הסגירה, חרב הסגירה, מתנופף גם מעל ראשן של ועדות חשובות אחרות כמו הוועדה לזכויות הילד, והוועדה למעמד האשה שגם עליהן מתנופפת החרב הזאת.

יצחק קדמן: זה לא במקרה, דווקא נושאים שנוח לדחוק אותם לשוליים.

יצחק קדמן: אף אחד לא מציע לבטל את ועדת הכלכלה למשל.

יצחק קדמן: אני חושב שמעבר לשאלה מה מושג או לא מושג באופן פרקטי, הדבר שנאמר פה, ואני רוצה לחזור עליו, זה המסר המסוכן שעלול להשתמע מדבר כזה.

יצחק קדמן: המסר של נשים לא חשובות, של ילדים לא חשובים, ושכל הנושא במאבק בנגע הסמים לא חשוב.

יצחק קדמן: זה המסר שיכול להשתמע בציבור, ואסור שמסר כזה יהיה.

יצחק קדמן: אני בטוח שיושב ראש הכנסת לא מתכוון שמסר כזה יעבור.

יצחק קדמן: אני מוכרח לומר, שמעתי פה חלק מהדברים.

יצחק קדמן: איחרתי ואני מתנצל, כי אני בא מישיבה אחרת של הוועדה לזכויות הילד.

יצחק קדמן: יושב ראש הכנסת הוא לא איש רע.

יצחק קדמן: בעניין הזה הוא שוגה.

יצחק קדמן: אני חושב שעדיין אפשר לשכנע.

יצחק קדמן: ההחלטה אגב, היא לא החלטה של יושב ראש הכנסת.

יצחק קדמן: ההחלטה צריכה לבוא לוועדת הכנסת, ובוועדת הכנסת יושבים מספר רב של חברים.

יצחק קדמן: אני יודע שחלק לא קטן מחברי ועדת הכנסת ניתנים לשכנוע.

יצחק קדמן: אני חושב שזה מה שאנחנו צריכים לעשות עכשיו.

יצחק קדמן: כל הגופים שמיוצגים, אני מניח שהיושב ראש יוכל להמציא את רשימת חברי הכנסת, היא הוועדה שצריכה אם זה יבוא להחלטה להצביע על כך.

יצחק קדמן: צריך לעשות פה עבודת שדולה של כל הגופים שנמצאים פה.

יצחק קדמן: צריך לקחת חבר כנסת - חבר כנסת בוועדת הכנסת, ולהסביר להם את הדברים שנשמעו פה.

יצחק קדמן: אני מאמין ביכולת לשנות את רוע הגזירה.

יצחק קדמן: אני מציע לא להרים ידיים.

יצחק קדמן: אני מציע לא לראות את העניין כעניין סגור.

יצחק קדמן: אני בטוח שאם גופים כל כך רבים, וכל כך רציניים כמו אלה שיושבים פה יפנו לוועדת הכנסת, וליושב ראש הכנסת, אני מאמין שאפשר לעצור את העניין הזה.

יצחק קדמן: החסכון הכספי שהוא הסיבה היחידה, אין סיבה אחרת, הוא חסכון מדומה.

יצחק קדמן: זה יעלה לחברה שלנו בסופו של דבר הרבה יותר.

יצחק קדמן: לא שווה לחסוך כמה פרוטות היום ולשלם מחיר כבד מחר.

יצחק קדמן: הוועדה הזאת, כמו ועדות אחרות של הכנסת, היא לכבוד לכנסת.

יצחק קדמן: כפי שאמרתי קודם, בוועדות נעשית העבודה הרצינית של הכנסת.

יצחק קדמן: הייתי מציע ליושב ראש, ולו לא מבחינה חברתית, ולו מבחינת כבודה של הכנסת, להשאיר את הוועדה הזאת, וועדות מאויימות אחרות על כנן כדי לאפשר להן לעשות את העבודה החשובה, וכדי לאפשר לכנסת להעביר מסר לציבור – הנושאים האלה חשובים בעינינו.

איוב קרא: אני רוצה לסכם.

איוב קרא: אם חברי כנסת שיצטרפו רוצים לומר משהו בהקשר לסגירת הוועדה, אז בבקשה.

יעקב אדרי: מכיוון שהנושא הוא סגירה, אני חושב שזה דבר מאוד חמור.

יעקב אדרי: מסר שלילי ביותר לחברה.

יעקב אדרי: אפשר לחשוב שבעיית הסמים כבר הסתיימה ואפשר לסגור את העניין הזה.

יעקב אדרי: אני חושב שזה מאוד חמור, שבתקופה שבו נגע הסמים לצערי הרב מתפשט והוא נחלת כל החברה הישראלית.

יעקב אדרי: יושב ראש הכנסת עם כל הכבוד לו, רוצה לסגור את הוועדה הזאת.

יעקב אדרי: אני בהחלט מסכים איתך שזה רק עניין כספי.

יעקב אדרי: שמעתי את הסכום - - -

איוב קרא: זה מצחיק.

יעקב אדרי: זה לא מצחיק, זה מעציב שכך מתייחסים לזה.

יעקב אדרי: אני חושב שאיוב קרא, יחיאל ואני, צריכים לעמוד על הרגליים האחוריות, ולהגיד שזה לא בא בחשבון, ואפילו להגיע לראש הממשלה בעניין הזה.

יעקב אדרי: כי הוא כרגע ממונה על נושא הסמים, ויושב כאן המנכ"ל.

יחיאל חזן: הוא השר הממונה על ביצוע החוק.

יעקב אדרי: ראש הממשלה לא מזמן התבטא בישיבת ממשלה, והנושא מאוד חשוב לו.

יעקב אדרי: אני חושב שזה מאוד חשוב לכולנו, וצריך להיאבק על העניין הזה.

יחיאל חזן: אני חושב ששגה יושב ראש הכנסת כאשר החליט, או שהוא רוצה להחליט, לבטל את הוועדה.

יחיאל חזן: אני חושב שאם הוא היה יוצא היום לחוף הים בתל-אביב, והיה מבין את המשמעות של סגירת הוועדה הזאת, כאשר מישהו הולך לחוף הים זה כמו לקנות מסטיק, כך זה לקבל סם בחוף הים בתל אביב, ובכל מקום אחר במדינת ישראל.

יחיאל חזן: חשוב מאוד שיושב ראש הכנסת ישקול פעם נוספת ויבין שהנגע של הסמים, זאת מחלה שנמצאת היום כמעט בכל בית במדינת ישראל, וצריך לעצור אותה כל עוד אנחנו יכולים לעשות זאת.

יחיאל חזן: אין לי שום ספק שהמסר שהוא מעביר בסגירת הוועדה, כאילו כלום לא קרה במדינה בחמישים שנה.

יחיאל חזן: אני קורא מפה, גם ליושב ראש הכנסת, גם לכל חברי הכנסת, לעמוד איתן ולהמשיך לקיים את הוועדה הזאת, כי חשוב יותר שתהיה לנו חברה בריאה, חברה טובה, ולא חברה חולה.

יחיאל חזן: אם בסופו של דבר הוא יסגור את הוועדה, אני משוכנע שמכאן הוא בעצם פותח את הדלת לכל בני הנוער, ולכל אחד אחר אולי להשתמש ברישיון בסם.

יחיאל חזן: אני חושב שיש לעצור את זה.

רפי אדרי: אחד הסיבות, ואמר זאת גם היושב ראש, שחברי הכנסת לא מגיעים לוועדה, בזה הוא צודק.

רפי אדרי: אני אומר את זה בתור אחד שמצא את עצמו לא אחת יחד עם איוב שמגיעים לוועדה.

רפי אדרי: הטענה היא גם לחברי הכנסת, אלה שכל הזמן מדברים על איך להילחם בנגע הסמים.

רפי אדרי: אני חושב שמכאן צריכה לצאת קריאה חד-משמעית, שכל אלה שמדברים גבוהה גבוהה באולם, בעיתונות, וכו', שיראו דוגמה וישתתפו בדיונים שמאוד חשובים לחברה הישראלית.

איוב קרא: אני רוצה לסכם את הישיבה.

איוב קרא: ראשית, אני מוחה בכל מאודי על היחס שמגלה יושב ראש הכנסת כלפי הוועדה במיוחד, וזאת לאור העובדה שמסר הפוך היה לראש הממשלה בסוגייה הזאת.

איוב קרא: ראש הממשלה פתח ישיבה לפני כמה חודשים, ואמר שזה איום אסטרטגי על החברה בישראל, ובא יושב ראש הכנסת, וכאילו פסח על ההצהרה הזאת שכאילו היא לא קיימת.

איוב קרא: בעצם הוא עשה הפוך על הפוך, והעביר מסר רע מאוד במלחמה בסוגייה הזאת.

איוב קרא: לכן הוא נתן לגיטימציה, לדעתי, בהצהרות הללו לאוהדי הסמים.

איוב קרא: בעצם הוא נותן גושפנקא לליגליזציה שמדברים עליה לסוגייה הכי קשה שבחייהם.

איוב קרא: נצחון אוהדי הסמים ומשתמשי הסמים, זו הצהרתו של יושב ראש הכנסת.

איוב קרא: אנשים לא יודעים, שילדינו הכי טובים, מלח הארץ, חוזרים מהמזרח הרחוק עם 2% שאין להם תקנה בכלל.

איוב קרא: אי אפשר לעשות בעניין טיפולם שום דבר.

איוב קרא: אנשים לא יודעים ש-10,000 איש מתים בשנה מעישון רגיל.

איוב קרא: אנשים לא יודעים שכל טיפול בילד כזה בכפר גמילה עולה 15,000 אלף שקלים למשפחה.

איוב קרא: הסוגייה הזאת מביאה להפסד של מיליארדים בגלל פריצות, אנשים שגונבים מחנויות, מבתי עסק, מבתים.

איוב קרא: הדבר הזה צריך להדיר שינה מעיניו של יושב ראש הכנסת.

איוב קרא: הוא לא מצא אפילו לנכון להגיע לישיבה הזאת, ונתן לגיטימציה לכל תומכי ואוהדי הסמים לצערי הרב.

איוב קרא: לכן, במקום לסגור את המליאה הזאת, שבעצם כמעט כל הציבור מאס בה, הוא בא להתנפל על ועדה שעולה 100,000 שקלים.

איוב קרא: רק השידורים בטלוויזיה עולים עשרות מיליונים היום לכנסת ישראל, אז הוא נטפל ל-100,000 שקלים הללו?

איוב קרא: לכן חברים, לאחר ששמעתי אתכם, אני מחליט לסגור את הישיבה הזאת, ואנחנו נקיים דיון רק כאשר יושב ראש הכנסת יבוא להשתתף בישיבה הזאת, כאות הערכה לאנשים שיושבים פה, ושמתכוונים להילחם בסוגייה אולי הקשה ביותר מבחינה חברתית.

איוב קרא: אנחנו לא ניתן לדבר הזה לקרות.

איוב קרא: הוועדה הזאת תמשיך לכהן על אפו וחמתו של כל מי שקורא תיגר על הצהרת ראש הממשלה אריאל שרון.

איוב קרא: תודה.